 Katika tuzo hizo, nyota wa timu ya taifa, Taifa Stars, Mbwana Samatta anawania tuzo ya mwanasoka bora anayecheza Afrika. Samatta anawania tuzo hizo pamoja na mchezaji mwenzie wa TP Mazembe ya DR Congo kipa Robert Kidiaba na Baghdad Boundjah wa Algeria anayecheza Etoile du Sahel ya Tunisia.Samatta amefunga magoli manane kwenye michuano ya Ligi ya Mabingwa Afrika na kuisaidia Mazembe kutwaa ubingwa mwishoni mwa mwaka jana na hivyo anapewa nafasi kubwa ya kushinda tuzo hiyo.Katika tuzo ya Mwanasoka bora wa jumla wa Afrika, walioingia fainali ni Andre Ayew wa Ghana na Swansea City, Pierre-Emerick Aubameyang wa Gabon na Borussia Dortmund na Yaya Toure wa Ivory Coast na Manchester City, anayeshikilia tuzo hiyo.